Foto: O‘zbekiston havo yo‘llari «Urganch» xalqaro aeroporti 2018 yil 8 avgustdan boshlab yo‘lovchi avialaynerlarini qabul qila boshlaydi. «O‘zbekiston havo yo‘llari» milliy aviakompaniyasi matbuot xizmati ma’lumotlariga ko‘ra, 8 avgustdan boshlab aeroport ichki yo‘nalishlarda reyslarni qabul qiladi va oddiy rejimda ishlaydi. «Urganch» aeroportidan Moskva va Sankt-Peterburgga reyslar 2018 yil 10 avgustdan boshlab qayta tiklanadi. Eslatib o‘tamiz, «Urganch» aeroporti 2018 yil 16 iyuldan texnik sabablar va harorat rejimi tufayli vaqtincha yopilgandi. Avvalroq, Urganch xalqaro aeroporti 10 avgust kuni ishga tushirilishi rejalashtirilayotgani xabar qilingandi.